بنی اسرائیل چونکہ مختلف اسباط ( قبائل ) میں تقسیم تھے اور اس وجہ سے ان کی آبادیاں اور چھوٹی چھوٹی حکومتوں کے مراکز جدا جدا تھے اس لیے ان کے درمیان ایک ہی وقت میں متعدد نبی اور پیغمبر مبعوث ہوتے رہے مگر ” توراۃ “ ان سب کی تعلیم کے لیے اساس اور بنیاد رہی ہے اور موسیٰ ( علیہ السلام ) کے حق میں ان انبیا ( علیہم السلام ) کی حیثیت اس درجہ کی تھی جو اس امت میں نبی اکرم ( صلی اللہ علیہ وآلہ وسلم ) کے صحیح اور حقیقی جانشین علمائے حق کو حاصل ہے اور اگرچہ حدیث ” علما امتی کانبیاء بنی اسرائیل “ الفاظ کے لحاظ سے محل نظر ہو لیکن مراد اور مفہوم کے اعتبار سے قطعاً صحیح اور درست ہے اس لیے کہ خاتم الانبیاء ( صلی اللہ علیہ وآلہ وسلم ) کے بعد اب جبکہ سلسلہ نبوت اپنے اوج کمال پر پہنچ کر ختم ہو گیا تو امت مرحومہ کی تا قیام قیامت اصلاح و رشد کے لیے علما حق کے سوا دوسری کوئی جماعت نہیں ہو سکتی اور منصب نبوت کے خصوصی شرف کے علاوہ ان کی حیثیت بلاشبہ وہی ہے جو موسیٰ ( علیہ السلام ) کی تعلیم کے نشر و ابلاغ کے لیے انبیا بنی اسرائیل کی تھی ۔
Entity: السلام — Type: /person/religious_leader, /person